recursal/SuperWikiNEXT-32B huggingface dataset:
Sten Sture-stenen ved Mariefreds kyrka ble reist i1905 på det tidligere klostrets mark. Inskripsjonen lyder: *Sten Sture, riddare till Gripsholm, rikets föreståndare, grundade här klostret Mariefred och fick här sin lägerstad år 1504.*
**Mariefreds kloster**, *Monasterium pacis Mariae*, eller *Pax Mariae*, har gitt navn til byen Mariefred. Det var det eneste kartusianerklostret i Norden og et av de sist etablerte klostrene i Sverige før reformasjonen.

Det var erkebiskop Jakob Ulfsson i Uppsala og biskop Kort Rogge i Strängnäs som virket for at den eksklusive og ansette kartusianerordenen skulle etableres i Sverige. Etter begjæring fra riksforstanderen Sten Sture den eldre ble i 1493 munkene Fikke Dyssin og Johannes Sanderi og to lekbrødre sendt fra kartusianerklostret *Marienehe* ved Rostock til Sverige for et møte med riksrådet. Sten Sture overlot senere samme år gården Gripsholm i Selebo härad i Södermanland til kartuserne og skjenket i 1502 ytterligere noen gårder i nærliggende sokn.

Klostret ble oppført på den høyde der nå Mariefreds kyrka ligger, midt imot Gripsholms slott. Klosterkirken ble innviet 15. februar 1504. Over bakken finnes idag ingen levninger fra klosteret. Gustav Vasa lot rive bygningene og teglet ble benyttet da Gripsholms slott ble bygd. En kjellere og rester av klosterets murer er påtruffet sør for kirken. En liten steinsamling, som ble funnet ved utgravninger i klostergrunnen, finnes i kirkens tårnrom.

Lekbrødrene i Mariefreds kloster innrettet i 1498 et boktrykkeri. Der ble boken *De dignitate et utilitate psalterii b. Marie virginis* av Alanus de Rupe trykket. Den fikk spredning over hele Europa og påvirket kraftig senmiddelalderens fromhetsliv.

Klosterets eksistens ble kortvarig idet det i 1526 ble det første kloster som ble inndratt av Gustav Vasa. Han gjorde i desember 1525 krav på godset i egenskap av arvtaker etter Sten Sture den eldre, som hadde donert gården til klostret med det vilkår at gården skulle tilbakeføres til de rette arvinger dersom klosteret eller ordenen ikke lengre ble holdt ved makt. Kravet ble legitimert riksrådet i januar 1526.

I kapittelet *Utveckling* i *Svenska öden och äventyr* gjengir August Strindberg en tenkt hendelse der munkene hadde innkalt en kunstner for å male en altertavle i det nye klosteret.

Referanser
----------

1. ↑  Carl-Johan Clemedson, *Kartusianklostret Mariefred vid Gripsholm*, 1989, ISBN 91-85066-97-4

Litteratur
----------

* *August Strindberg och Sörmland*, av Per E Berg (Årsboken Sörmlandsbygden 1949).
* *Klostren och reformationen*, av Martin Berntson (Artos och & Normas bokförlag 2003).
* *Medeltidens ABC*, 2:a upplagan, SHM 1985
* *Nordisk familjebok* (Uggleupplagan)
* *Nordisk tidskrift för bok- och biblioteksväsen*, Årg. XXII 1935
* *När klostermurarna revos*, av Magnus Collmar (Årsboken Sörmlandsbygden 1968).
* *Sörmländska kloster*, av Per E Berg (Södermanlands Nyheter, särtryck 1949).

|  |  |
| --- | --- |
| Oppslagsverk/autoritetsdata | VIAF **·** GND
 |
**Telinet Energi AS** er en norsk strømleverandør som tilbyr strøm til både privat- og bedriftsmarkedet. Selskapet ble stiftet 10. januar 2003 og holder til på Lysaker i Bærum. 

Telinet Energi leverer utelukkende fornybar energi. Selskapet er miljøsertifisert gjennom ordningen Miljøfyrtårn og har avgitt klimaløftet.

Telinet selger ENØK-produkter som enten skal redusere strømforbruket eller som være elektriske alternativer til produkter som i dag benytter andre energikilder. Dette gjøres via datterselskapet Telinet Miljøprodukter AS. Selskapet er også produsent av fornybar energi, og har vindkraftverk på Öland i Sverige.

Telinet Energi er del av en større nordisk satsing med virksomhet i Norge og Sverige. I Norge ble varemerket Agva Kraft lansert i 2015. I Sverige er selskapet inne på sluttbrukermarkedet gjennom selskapet Telinet Energi AB.

Ifølge kraftprisoversikten har Telinet Energi vært billigst på spotpris i 2012. 2013 og 2014.

Referanser
----------

1. ↑  «Kraftprisoversikten». Konkurransetilsynet. Arkivert fra originalen 5. februar 2015.

Eksterne lenker
---------------

* Offisielt nettsted Rediger på Wikidata
* Telinet Miljøprodukter Arkivert 15. november 2012 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon
 |
Rohloff Speedhub 500/14 er et planetnavgir for bruk på sykkel.

**Rohloff Speedhub 500/14** eller **Rohloff** er et planetnavgir for bruk på tråsykler. Det er utviklet av Rohloff AG, har 14 utvekslinger og en girbredde på 526 %, og kan erstatte avhoppsgirsystem med opptil 27 utvekslinger.

Historikk
---------

Det ble utviklet på 1990-tallet av Bernhard Rohloff ved Rohloff AG. Frem til da hadde ingen bragt frem et navgir med mer enn syv utvekslinger. Rohloff hadde tidligere arbeidet med utvikling av aksel-løsninger hos bilprodusenten Mercedes-Benz, og unnfanget ideen å utvikle et planetnavgir for tråsykkel. 

På industrimessen Interbike i 1996 ble produktet for første gang vist frem. I 1998 ble det lansert for salg, og første år ble det solgt 300 enheter, andre år 2 500 enheter. 

I 2008 ble det solgt rundt 20 000 enheter av giret. Frem til og med 2010 er det totalt solgt over 135 000 enheter.

Karakteristika
--------------

Speedhub 500/14 har 14 utvekslinger i jevnt stigende intervaller på 13,6-13,8 %, en utvekslingsbredde på hele 528 % (forskjell mellom den letteste og den hardeste utvekslingen). Det bruker kun én twist-skifter for å operere (vanlig er to).

Serienummer
-----------

Rohloff Speedhub 500/14| Produksjonsår | Serienummer fra-til | Årsproduksjon |
| --- | --- | --- |
| 1998 | 000 000 - 000 300 | 300 |
| 1999 | 000 301 - 002 415 | 2 114 |
| 2000 | 002 416 - 005 502 | 3 086 |
| 2001 | 005 503 - 010 812 | 5 309 |
| 2002 | 010 813 - 017 603 | 6 790 |
| 2003 | 017 604 - 027 008 | 9 404 |
| 2004 | 027 009 - 037 183 | 10 174 |
| 2005 | 037 184 - 050 000 | 12 816 |
| 2006 | 050 001 - 065 000 | 15 000 |
| 2007 | *065 001 - 085 000* | *20 000* |
| 2008 | *085 001 - 105 000* | *20 000* |
| 2009 | *105 001 - 125 000* | *20 000* |
| 2010 | *125 001 - 145 000* | *20 000* |
|

Forklaring:

*Estimater er i kursiv*

Se også
-------

* Rohloff AG – Selskapet som utviklet Speedhub 500/14
* Shimano – Verdens største produsent av sykkelkomponenter

Referanser
----------

1. ↑  Rohloff AG: *NEWS 50.000 SPEEDHUB 500/14 delivered*. 02.02.2006[*død lenke*]
2. ↑  Serienr 111 111 ble levert 2009
3. ↑  Serienr 134 000 ble levert i 2010
Utblikk over Tall Leilan
**Tell Leilan** eller *Tall Laylan* på arabisk var omkring 1800 f.Kr. den assyriske kongen Shamshi-Adad Is hovedstad under navnet **Shubat-Enlil**. Byen lå i det som idag er det nordlige Syria, og på stedet har man dokumentert et palaas og kileskriftstekster. Tell Leilan ligger i elven Khaburs flodslette ved Jarrah-floden.

Byens tidlige historie
----------------------

På stedet oppstod det omkring 5000 f.Kr. en liten jordbrukslandsby som vokste til en større by som ble kalt **Shehna** under Akkaderrikets tid ved midten av det tredje årtusen f.Kr. En klimaforverring som begynte omkring 2200 f.Kr. ble til en tørke som innebar sluttee for byens første storhetstid.

Byen Shubat-Enlil
-----------------

Området ble erobret av den amorittiske konge Shamshi-Adad I av Assyria på 1700-tallet f.Kr. Kongen valge seg stedet til en ny hovedstad i sitt rike og endret navnet fra *Šehna* til *Šubat-Enlil* «guden Enlils høysete». Området lå i et rikt jordbruksområde som da hadde hentet seg inn etter klimaforverringen i slutten av det tredje årtusen f.Kr. I byen ble det oppført et kongelig palass og et tempel ovenpå den gamle ruinhøyden, akropolen. Nedenfor denne lå byens bostedskvarter. Hele byen var muromsluttet, og en rak steinlagt gate førte fra byporten opp til akropolen. byen dekket et område på 90 hektar og kan ha hatt en befolkning av opp til 20.000 innvånere. Shubat-Enlil blomstret frem til den babylonske konge Samsu-iluna inntok byen. 

På stedet bosatte det seg senere hurritter og den var deretter en ubetydelig småby i Mitanniriket.

Arkeologiske oppdagelser
------------------------

Ruinhaugen Tell Leilan er blitt utgravd av amerikanske arkeologer fra Yale-universitetet under ledelse av Harvey Weiss. Undersøkrlser av stedet ble innledet i 1979. Den mest betydningfulle oppdagelse er et arkiv med 1100 leirtavler beskrevne med kileskrift. Disse har vist hvordan byen ble administrert og kvilke kontakter man hadde med andre byer. En omfattende studie er også blitt foretatt av regionens klimaforandringer ut fra arkeologiske funn.

Litteratur
----------

* *The Climate of Man — II: The curse of Akkad*. Elizabeth Kolbert. *The New Yorker*. May 2, 2005.
* Marc van de Mieroop: The Mesopotamian City. Oxford University Press 1999. ISBN 0-19-815286-8
* Peter M. M. G. Akkermans, Glenn M. Schwartz, The Archaeology of Syria: From Complex Hunter-Gatherers to Early Urban Societies (c.16,000-300 BC), Cambridge University Press, 2004, ISBN 0-521-79666-0
* Weiss, Harvey, Francesca deLillis, Dominique deMoulins, Jesper Eidem, Thomas Guilderson, Ulla Kasten, Torben Larsen, Lucia Mori, Lauren Ristvet, Elena Rova, and Wilma Wetterstrom, 2002, Revising the contours of history at Tell Leilan. Annales Archeologiques Arabes Syriennes, Cinquantenaire. Damascus.
* Weiss, Harvey, ed. 2012, Seven Generations Since the Fall of Akkad. Wiesbaden: Harrassowitz.

Eksterne lenker
---------------

Tell Leilan project, på engelsk med omfattende litteraturfortegnelse

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Joseph Francis Stadler** (født 12. juni 1880, død 25. februar 1950) var en amerikansk friidrettsutøver som deltok i de olympiske leker 1904 i St. Louis. 

Stadler vant to olympiske medaljer i friidrett under OL 1904 i St. Louis. Han kom på andreplass i høyde uten tilløp med et hopp på 1,44 som var 16 centimeter lavere enn landsmannen Ray Ewry hoppet. Stadler kom på tredjeplass i tresteg uten tilløp med 9,60 hvilket var 56 centimeter kortere enn sølvvinneren Charles Kings resultat, Ray Ewry vant konkurransen med et hopp på 10,54.

OL-medaljer
-----------

* 1904 USAs flagg St. Louis - Sølv Sølv i friidrett, høyde uten tilløp USAs flagg USA
* 1904 USAs flagg St. Louis - Bronse Bronse i friidrett, tresteg uten tilløp USAs flagg USA

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (en) Joseph Stadler – Olympedia Rediger på Wikidata

* (en) Joseph Stadler – Sports-Reference (OL-resultater – arkivert) Rediger på Wikidata
**Fasund KGS** (**Farsund Kristne Grunnskole**) var en kristen friskole i Farsund kommune. 
Skolen ble startet høsten 2000 som et alternativ til den offentlige grunnskolen. Skolen ble startet av menigheten Farsund Bibelsenter, men var siden 2004 en selvstendig stiftelse, uten noen konkret menighetstilknytning. Skolestyret bestod av representanter fra flere forskjellige menigheter i kommunen, og hadde som målsetting å være en åpen og inkluderende skole. Skolen la vinn på å være mest mulig teologisk nøytral. Både elever og ansatte kom fra ulike typer menigheter. Det var også elever fra hjem uten noen spesiell menighetstilknytning.

Undervisningen bygget på Norsk læreplan; Kunnskapsløftet av 2006 (K06), men hadde i tillegg fått godkjent egen læreplan i KRL-faget for å styrke den kristne verdiformidlingen.

Første året var det 19 elever fra 1.-3.klasse. Skolen hadde hatt en jevn vekst, og skoleåret 09/10 var det ved skolestart 39 elever, fordelt på 2.–10.klasse.[]

Elevene ved skolen hadde samme rettigheter som i den offentlige skolen når det gjaldt skyss, helsetjenester, spesialundervisning og lignende. Skolen fulgte den offentlige skoleruta, med samme antall skoledager i året. 

Skolen mottok bare 85 % av den statsstøtten som de offentlige og kommunale skolene fikk. For å kunne drive en god skole, var det derfor vært nødvendig med foreldrebetaling. Satsene varierte etter hvilket alderstrinn elevene gikk og det er lagt inn søskenmoderasjon. 

Skolen ble drevet etter gjeldende lover og regler for privatskoler, og Statens Utdanningskontor i Vest-Agder hadde offentlig tilsynsmyndighet. Det var fire tilsynsbesøk ved skolen siden starten, og rapportene var utelukkende positive. 

I 2016 ble skolen nedlagt.

Eksterne lenker
---------------

* (no) Offisielt nettsted Rediger på Wikidata
* (no) Minskole: Blogg post om Nedleggelse av skolen Arkivert 21. oktober 2016 hos Wayback Machine.
**Farstad Shipping** OSE: FAR er et børsnotert rederi med hovedkontor i Ålesund, Norge. Selskapet har ca. 2 200 ansatte, hvorav ca. 1 965 jobber ombord i båtene. Selskapet ble etablert i 1956.

Rederiet opererer innenfor forsyningsbransjen. Farstad Shipping har fokus på store, avanserte skip innenfor ankerhåndtering, supply og subsea. Aktiviteten til selskapet er i hovedsak konsentrert til markedene i Nordvest- Europa, Brasil og Australia/Asia, med kontorer i Norge, Skottland, Australia, Singapore og Brasil. Farstadfamilien kontrollerte ca. 46% av aksjene i selskapet. Farstad Shipping har vært notert på Oslo Børs siden 1988.

Historie
--------

Farstad-rederiet ble etablert i 1956 innen tradisjonell shipping. Rederiet var en av de første operatørene i Nordsjøen som besluttet å satse innen offshore serviceskip. I 1973 kontraherte selskapet sitt første forsyningsskip, et ankerhåndteringsfartøy av typen UT 704.

Frem til midten av 1980-tallet vokste rederiet gjennom ulike former for samarbeid både eiermessig og operasjonelt. Oppkjøpet av to serviceskipsflåter på andre halvdel av 80-tallet var viktige begivenheter for utviklingen av rederiet. Samtidig bygget rederiet opp selvstendige drifts- og markedsfunksjoner. Den skipseiende delen av selskapet ble i denne perioden samlet i ett selskap.

Fra 1990 har fornyelse og vekst i flåten i stor grad skjedd ved salg av eldre skip samt gjennomføring av et betydelig nybyggingsprogram. Denne veksten har vært fundert i den norske maritime klyngen. Gjennom 2000-tallet har den internasjonale tilstedeværelsen økt betydelig.

Virksomhet
----------

Farstad Shipping var blant de seks største aktørene på verdensbasis innen segmentet store og mellomstore supplyskip. Ca. 63% av den globale flåten befinner seg i Nordvest- Europa, Brasil og Australia/ Asia, hvor selskapet i hovedsak har konsentrert sin virksomhet. Målt i antall skip er Farstad Shippings samlede markedsandel på ca. 6% i disse markedene.

Farstad Shippings flåte består av følgende skipstyper:

* AHTS: Spesialkonstruerte fartøyer for ankerhåndtering og tauing av offshore plattformer, lektere og produksjonsmoduler/ skip.
* PSV: Spesialkonstruerte fartøyer for transport av forsyninger og utstyr til og fra offshoreinstallasjoner. Skipene transporterer stykkgods, i hovedsak i containere.
* SUBSEA: Spesialdesignet fartøy for operasjoner på store dyp, installasjoner og vedlikehold på havbunnen.

Fusjon
------

I ekstraordinær generalforsamling i Farstad Shipping ASA den 24. mars 2017 ble Farstad Shipping fusjonert med Solstad Offshore og Deep Sea Supply.

Referanser
----------

1. ↑  «Pressemelding». Arkivert fra originalen 27. februar 2017. Besøkt 2. oktober 2018.

Eksterne lenker
---------------

* (en) Offisielt nettsted Rediger på Wikidata
* (no) Farstad Shipping på Facebook Rediger på Wikidata

* (no) Farstad Shipping på Instagram Rediger på Wikidata

* (no) Farstad Shipping på LinkedIn Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Farsundsbassenget** er et område av Nordsjøen som ligger like sør for Farsund, 49 km sørvest for Lindesnes fyr, ca. 50 km ut i havet. Det er 176 meter dypt, og sommeren 2007 ble det utført leteboring etter olje her, selv om det kom sterke protester fra Alliansen for et oljefritt Skagerrak og Natur og Ungdom mot boringen, noe som førte til at boringen i første omgang ble utsatt.

Oljeboring i Farsundsbassenget
------------------------------

Boreriggen *«Polar Pioneer»* startet boringen 7. august 2007. Etter fire uke ble den avsluttet i begynnelsen av september uten at det ble funnet olje. Da hadde man boret ned til 1929 meter under havflaten. Sjansene for å finne olje ble vurdert å være 10 til 15 prosent sannsynlinghet for funn. Ettersom det ikke ble funnet noe, ble hullet plugget permanent. Operasjonen kostet Hydro om lag 320 millioner kroner.

Strenge krav
------------

SFT stilte strenge krav for å tillate oljeboring i Farsundsbassenget. Det er så nært land at det i verste fall bare ville ta 24 timer før utslipp når strendene på Lista, som er kjent for et svært omfattende fugleliv. Leteboringen skulle skje uten utslipp til sjø av borevæske og borekaks.

I tillegg ble oljevernet kraftig styrket i regionen. Brannvesenet i Mandal, Farsund og 
Flekkefjord fikk mye nytt utstyr for å ha i beredskap.

Eksterne lenker
---------------

* Kart som viser Farsundsbassenget[*død lenke*]
* Artikkel i Fædrelandsvennen 4. september 2007 om oljeboringen
***Opisthius richardsony*** er den eneste arten i slekten *Opisthius*. Den er en av billene i delgruppen (underfamilien) rovløpere (Nebriinae) i familiegruppen løpebiller. Systematikken følger Carabidae of the World. Den finnes i USA og Canada.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  «Carabidae of the World». Arkivert fra originalen 16. desember 2008. Besøkt 19. oktober 2008.

Eksterne lenker
---------------

* (en) *Kategori:Opisthius richardsony* – bilder, video eller lyd på Wikimedia Commons Rediger på Wikidata
* Rovløpere – Tree of Life (Nebriinae, Carabidae) engelskspråklig
* *Opisthius richardsony* – Database Carabidae of the World – engelskspråklig
* Norsk entomologisk forening
**Opinion AS** er et av Norges største markedsanalysebyråer. Selskapet ble stiftet i 1986 av private gründere, og sprang ut fra miljøet tilknyttet Institutt for medier og kommunikasjon ved Universitetet i Bergen. Opinion er et fullservice markedsanalysebyrå, og gjennomfører intervjubaserte undersøkelser for norske og utenlandske oppdragsgivere innenfor privat og offentlig sektor. I mange år benyttet Opinion bare kvantitative analyseteknikker, og med vekt på medieundersøkelser og oppdrag fra offentlig sektor.

Historie
--------

I 1994 ble selskapet kjøpt av Fafo, og det ble opprettet et avdelingskontor i Oslo i tilknytning til Fafos lokaler på Grønland. Gjennom måling av partioppslutning (partpolitisk barometer) i samarbeid med *Aftenposten* ble Opinion gradvis en mer synlig aktør og etter hvert med en sentral plass i norsk markedsanalysebransje.

Media & Research Group (MRG) overtok deretter Opinion fra Fafo i 2004, og selskapet ble deretter fusjonert med Bengal Consulting og Intéra ResearchLab. Gjennom denne fusjonen fikk Opinion tilført kvalitativ analysekompetanse og markedsføringskunnskap. Opinions intervjusentral i Bergen ble solgt til Norstat og deretter utviklet til rent konsulentselskap. I 2006 ble Opinion fisjonert ut fra MRG og notert på Oslo Børs som en del av Spits ASA.

I 2007 flyttet Opinion til Holtegata 26 på Uranienborg i Oslo. I mars samme år ble Spits kjøpt av svenske A-Com AB, men ble i 2009, sammen med den norske delen av A-Com, kjøpt tilbake av det norske investeringsselskapet Zoncolan.

I 2012 fusjonerte Opinion med analyse- og kommunikasjonsbyrået Perduco og dannet selskapet Opinion Perduco. Det nye selskapet flyttet til det tidligere industriområdet Vulkan i bydel Grünerløkka.

I 2014 overtok selskapet analyse- og konsulentbyrået OnLive Research og endret navnet tilbake til Opinion.

Organisasjoner
--------------

Opinion er medlem av Strategi- og analyseforeningen (tidligere Norsk Markedsanalyseforening) og ESOMAR (tidligere European Society for Opinion and Marketing Research), og er i tillegg norsk representant for det internasjonale nettverket Global Network for Research. Opinion har også deltatt i forskningssamarbeid med SINTEF og Arkitektur- og designhøgskolen i Oslo (AHO).

Opinion ledes av administrerende direktør John Lauring Pedersen.

Referanser
----------

1. ↑   arkiveringsdato 25. august 2021, arkiv-URL web.archive.org, opinion.no, besøkt 25. august 2021[Hentet fra Wikidata]
2. ↑  ; arkiveringsdato: 25. august 2021; besøksdato: 25. august 2021; arkiv-URL: .
3. ↑  Helge Wekre (27. november 2009). «Selger seg ut av A-Com». *Nettavisen*. Besøkt 26. august 2021.
4. ↑  Christian Hansen (30. november 2011). «Opinion og Perduco fusjonerer». Besøkt 26. august 2021.
5. ↑  «OnLive Research». Arkivert fra originalen 18. april 2014. Besøkt 26. august 2021.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Mia Falkenberg** (født 20. september 1983 i Roskilde) er en dansk politiker og tidligere medlem av Folketinget for Dansk Folkeparti. Mia Falkenberg er av yrke sosial- og helsehjelper. 

Hun ble som 21-årig valgt ved Folketingsvalget 2005 for Vestsjællands Amtskreds og satt i Folketinget fra 8. februar 2005 til 8. oktober 2008 da hun måtte tre ut på grunn av sykdom. Som medlem av folketingsgruppen var hun familie- og forbrukerordfører, ordfører i Økontaktudvalget og likestillingsordfører og medlem av Boligudvalget og Socialudvalget.

Mia Falkenberg er gift med Per Brogård som hun har en sønn og en datter sammen med. Tidligere har Falkenberg vært tre måneder i det danske forsvaret hos kamptroppene i Slagelse og studerer nå teologi.

Referanser
----------

1. ↑  «*MF Mia Falkenberg, Dansk Folkeparti, udtræder av Folketinget*, pressemeddelelse, 9. september 208». Arkivert fra originalen 24. juni 2015. Besøkt 28. november 2020.

Eksterne lenker
---------------

* (da) Mia Falkenberg hos Folketinget Rediger på Wikidata
* (da) «Profil på DF's hjemmeside». Arkivert fra originalen 22. august 2007. Besøkt 28. november 2020.  Arkivert 22. august 2007 hos Wayback Machine.
***Vimsekoppen*** er en barnebok fra 1942 av Janette Sebring Lowrey. Den utkom på norsk i serien Tidens gullbøker i 1954.

Boka utkom opprinnelig i serien *Little Golden Books* under tittelen *The Poky Little Puppy* (1942), og var tegnet av den svensk-amerikanske Disney-tegneren, Gustaf Adolf Tenggren (1896-1970). I 2001 var det bare i USA alene solgt 15 millioner eksemplarer av denne boka, som dermed rangeres som en av landets mestselgende barnebøker.

Den norske gjendiktningen av *The Poky Little Puppy* var det Alf Prøysen som sto for.

Referanser
----------

1. ↑  Roback, Diane; Britton, Jason, red. (17. desember 2001). «All-Time Bestselling Children's Books». *Publishers Weekly*. 248 (51). Arkivert fra originalen 6. april 2011. Besøkt 27. juni 2011.
2. ↑  Digital blakopi av *Vimsekoppen* (1954)

Eksterne lenker
---------------

* *Västgöten som ritade sagofigurer åt Walt Disney* (på svensk)
* BPIB - Om Tenggren med billedeksempler (på engelsk) Arkivert 12. januar 2008 hos Wayback Machine.
* ASIFA – Gustaf Tenggren (på engelsk)
**Vince Clarke** (egentlig **Vincent John Martin**, født 3. juli 1960 i London, Storbritannia) er en britisk musiker, komponist og musikkprodusent. 

Han er kjent som en av grunnleggerne av Depeche Mode, men hoppet av etter deres første album i 1981. I 1982 dannet han Yazoo sammen med Alison Moyet. Denne gruppen ble svært populær i hjemlandet, men etter litt over ett år og bare to album gikk de to hver til sitt. 

I årene 1983-1985 var han involvert i flere prosjekter. Han startet et eget plateselskap, Reset Records, for å produsere plater for blant andre Robert Marlow. Sammen med kameraten og medprodusenten Eric Radcliffe startet han bandet The Assembly, som fikk en hit med «Never Never». Han ga også ut en single med sangeren Paul Quinn. 

Fra 1985 til i dag har han hatt stor suksess med Erasure, sammen med Andy Bell. Ved siden av Erasure har også arbeidet med et discoprosjekt kalt Family Fantastic, et ambientprosjekt med Martyn Ware (The Human League, Heaven 17), og i tillegg har han remikset en mengde andre artister.

Som barn var fiolin hans første instrument, men på alt han har utgitt på plate er det synthesizere som er hans hovedinstrument, og han regnes som noe av en pioner innen elektronisk musikk. Fram til 1995 brukte han stort sett bare gamle, analoge synther, men etterhvert har han begynt å bruke digitale softsynths. 

Clarke i 2011.
Hans komposisjoner er som regel rene popsanger med iørefallende refrenger der det intrikate og polerte synthlydbildet komplimenteres av sjelfull vokal.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Vince Clarke – kategori av bilder, video eller lyd på Commons Rediger på Wikidata
* (en) Vince Clarke på Internet Movie Database Rediger på Wikidata

* (en) Vince Clarke hos The Movie Database Rediger på Wikidata
* (en) Vince Clarke på Discogs Rediger på Wikidata

* (en) Vince Clarke på MusicBrainz Rediger på Wikidata

* (en) Vince Clarke på Spotify Rediger på Wikidata

* (en) Vince Clarke på Songkick Rediger på Wikidata

* (en) Vince Clarke på Last.fm Rediger på Wikidata

* (en) Vince Clarke på Genius — sangtekster Rediger på Wikidata

* (en) Vince Clarke på AllMusic Rediger på Wikidata
* Vince Clarke på Twitter Rediger på Wikidata

* Vince Clarke på Facebook Rediger på Wikidata

* Vince Clarke på Facebook Rediger på Wikidata

* Vince Clarke på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |
**Robert Anthony Snow** (født 1. juni 1955 i Berea i Kentucky, død 12. juli 2008 i Georgetown i Washington, D.C.) var en amerikansk journalist. Snow arbeidet i flere amerikanske aviser, blant annet *The Detroit News*, *The Washington Times* og *USA Today*.

I 1991 arbeidet Snow som taleskriver for president George H.W. Bush og gikk over til i 1992-1993 å ha ansvaret for mediekontaktene i Det hvite hus.

I 1996–2003 var Snow nyhetsanker på Fox News Sunday, som ble sendt i Fox-tilknyttede TV-stasjoner og på nyhetskanalen Fox News. 2003–2006 hadde Snow sitt eget radioprogram, *Tony Snow Show*, på Fox News Radio.

26. april 2006 ble Snow presentert, og 8. mai 2006 etterfulgte han Scott McClellan, som Det hvite hus' pressesekretær, en stilling han hadde til 13. september 2007 da han etter en tids sykdom ble etterfulgt av Dana Perino.

12. juli 2008 døde Tony Snow på Georgetown University Hospital i Washington, DC.

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. 1 2   GeneaStar, GeneaStar person-ID snowr[Hentet fra Wikidata]
3. 1 2   Find a Grave, Find a Grave 28215159, besøkt 9. oktober 2017[Hentet fra Wikidata]
4. ↑   www.nytimes.com[Hentet fra Wikidata]

|  |  |  |
| --- | --- | --- |
| Forgjenger:**Scott McClellan** | **Det hvite husets pressesekretær**(2006–2007) | Etterfølger:**Dana Perino** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND
 |
**Vimmerby kommune** er en kommune i Kalmar län i landskapet Småland i Sverige. Kommunens administrasjonssenter ligger i Vimmerby.

Kommunen ligger i den nordvestre delen av länet og har en stor turistnæring på grunn av Astrid Lindgrens Värld som tiltrekker seg flere hundretusen besøkende hvert år. Vimmerby kommune grenser til Västervik kommune i øst, Oskarshamn kommune i sørøst, Hultsfred kommune i sør, Eksjö kommune i sørvest, Ydre kommune i vest og Kinda kommune i nord.

Administrativ historikk
-----------------------

Ved kommunereformen i Sverige i 1952 ble følgende storkommuner dannet: 

* *Sevede* av kommunene Frödinge, Rumskulla, Pelarne og Vimmerby landkommune
* *Södra Vi* av Djursdala og Södra Vi
* *Tuna* av Tuna
* *Locknevi* av Blackstad og Locknevi
* Vimmerby by forble uforandret.

*Vimmerby kommune* ble dannet 1. januar 1971 gjennom sammenslåing av byen Vimmerby og kommunene Sevede, Södra Vi og Tuna, samt Locknevi forsamling fra den oppløste Locknevi landkommune.

Kommunevåpen
------------

Blasonering: *I felt av sølv en grønn eik med et i dets topp sittende rød ekorn samt Carl IX:s monogram i rødt, fordelt på begge sider om eikens stamme.*

Byen Vimmerby mistet sin bystatus i begynnelsen av 1500-tallet, men fikk sine byprivilegier tilbake av kong Karl IX av Sverige. Ved kommunesammenslåingen i 1971 ble Vimmerby byvåpen valgt som kommunens våpen, og det ble registrert i PRV (Patent- och registreringsverket) i 1974.

Tettsteder
----------

Vimmerby kommune har seks tettsteder. I tabellen oppgis antall innbyggere per 31. desember 2010. Kommunens administrasjonssenter i fet stil.

| # | Tettsted | Innbyggere |
| --- | --- | --- |
| 1 | **Vimmerby** | 7 934 |
| 2 | Södra Vi | 1 182 |
| 3 | Storebro | 972 |
| 4 | Gullringen | 541 |
| 5 | Frödinge | 383 |
| 6 | Tuna | 227 |

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 16. mars 2016.

  


| * v
* d
* r
Kommuner i Kalmar län |
| --- |
|  | Borgholm • Emmaboda • Hultsfred • Högsby • Kalmar • Mönsterås • Mörbylånga • Nybro • Oskarshamn • Torsås • Vimmerby • Västervik | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** VIAF **·** LCCN **·** GeoNames **·** MusicBrainz
 |
**Ultrasonisk flow** er en metode for å måle hastigheten til en væske eller en gass gjennom et rør eller slange, ved hjelp av akustiske sensorer. Metoden har fordeler av at vedlikeholdet blir billig, fordi det ikke finnes bevegelige deler. 

Målingen kan skje etter to prinsipper:

Gangtidsprinsippet
Gangtidsprinsippet baserer seg på det faktum at en lydpuls forplanter seg raskere medstrøms enn motstrøms. Forskjellen mellom tiden pulsen trenger med og mot prosesstrømmen benyttes til å bestemme strømningshastigheten. Derav navnet gangtidsprinsippet. 

Lydhastigheten i gassen kan også benyttes til å beregne densiteten.

Dopplerprinsippet
Dopplermåleren baserer seg på frekvensendringen som oppstår når en lydpuls blir reflektert fra en partikkel som er i bevegelse fra eller mot lydkilden. Dette måleprinsippet er best på væsker med forurensning i form av partikler, oppløst gass etc. Ettersom lydrefleksjonen kan komme fra partikler som befinner seg vilkårlig over rørtverrsnittet kan nøyaktigheten være meget avhengig av strømningsprofiler og væskens beskaffenhet.
**Mount Kirkpatrick** er et høyt, hovedsakelig isfritt fjell i Queen Alexandra Range i Antarktis. Det ligger 10 km vest for Mount Dickerson og er det høyeste punktet i Queen Alexandra Range og Den transantarktiske fjellkjede. Det ble oppdaget av den britiske antarktiskekspedisjonen (1907–09) og navngitt etter en forretningsmann fra Glasgow som var en av støttespillerne til ekspedisjonen.

Fossilfunn på Mount Kirkpatrick
-------------------------------

Et av de viktigste fossilfunnene i Antarktis er gjort på Mount Kirkpatrick i Hanson-formasjonen. Antarktis var i forhistorisk tid varmere og dekket av tett bar- og konglepalmeskog. Fordi alle kontinentene tidligere hang sammen i det enorme superkontinentet kalt Pangaea, var det forhistorisk dyrelivet i Antarktis nært beslektet med dyrelivet i andre deler av verden. Det er blant annet funnet fossiler av flere dinosaurer her.

Referanser
----------

1. 1 2  Mount Kirkpatrick SCAR *Composite Gazetteer of Antarctica* (New Zealand). Katalognr. 7564
2. ↑  peaklist.org
3. ↑  «Massive Dinosaur Discovered In Antarctica Sheds Light On Life, Distribution Of Sauropodomorphs» i *ScienceDaily*, 12. desember 2007

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**Tony Mendez** (født 27. mars 1945 Havanna, Cuba) er utdannet ballettdanser, men er best kjent som plakatgutt hos Late Show with David Letterman. Han har også et eget program som heter The Tony Mendez Show, som legges ut daglig på hjemmesiden til CBS. Han får også hjelp av Stephanie Birkitt til å lage programmet. 

Han har tidligere vært plakatgutt hos «The Dean Martin Show», «Rowan & Martin's Laugh-In», «The Andy Williams Show», Bob Hope Specials, «The Carol Burnett Show», «Let's Make a Deal», «The Lucy Show», «The Hollywood Palace», og NBCs Saturday Night Live, der han var i 9 år før han begynte hos Late Night with David Letterman. Han ble også med Letterman over til CBS og Late Show with David Letterman i 1993

Annet
-----

* Flyttet til Los Angeles, California under den cubanske revolusjon i 1959.
* Har gått på American Ballet Theater School i New York City.

Eksterne lenker
---------------

* (en) Tony Mendez på Internet Movie Database Rediger på Wikidata
* Biografi hos CBS
* The Tony Mendez Show videoarkiv på CBS Nettside under DaveTV
**Ultramangekamp** i friidrett er en konkurranseform der det konkurreres i 20-kamp utendørs, eller 14-kamp innendørs. Den internasjonale organisasjonen som håndterer ultramangekamp er International Association for Ultra Multievents (IAUM).

Øvelser
-------

Både 20-kamp og 14-kamp skal arrangeres over to dager, og fordelingen av øvelser er som følger:

20-kamp (utenførs)
* Dag 1: 100 meter, lengdesprang, 200 meter hekk, kulestøt, 5000 meter, 800 meter, høydehopp, 400 meter, sleggekast, 3000 meter hinder,
* Dag 2: 110 meter hekk, diskos, 200 meter, stavsprang, 3000 meter, 400 meter hekk, spydkast, 1500 meter, tresteg, 10.000 meter

14-kamp (innendørs)
* Dag 1: 60 meter, lengdesprang, 800 meter, kulestøt, 400 meter, høydehopp, 3000 meter
* Dag 2: 60 meter hekk, stavsprang, 1500 meter, vektkast, 200 meter, tresteg, 5000 meter

Konkurranser
------------

VM i ultramangekamp er arrangert årlig siden 1990. Det arrangeres også mindre konkurranser, og Dutch Double Decathlon er mest kjent. Fra 2014 ble det også arrangert EM i ultramangekamp, og framover vil VM og EM arrangeres annethvert år.

Verdenscupen i ultramangekamp er arrangert årlig siden 2004.

Referanser
----------

1. ↑  Dutch Double Decathlon Delft - Information, besøkt 5. januar 2015.
2. ↑  International Association for Ultra Multievents - *World Cup*, besøkt 5. januar 2015.

Eksterne lenker
---------------

* International Association for Ultra Multievents
**Jacob «Jaap» Eisse Bulder** (født 27. september 1896 i Groningen, død 30. april 1979 i Leiderdorp) var en nederlandsk fotballspiller som deltok i de olympiske leker 1920 i Antwerpen.

Bulder var med på det nederlandske fotballaget som kom på tredjeplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Nederland som hadde tapt semifinalen til Belgia med 0-3 fikk da en mulighet å spille om sølvmedaljene. De fikk møte Spania i en sølvfinale, Spania som hadde tapt kvartfinalen til Belgia fikk etter at Tsjekkoslovakia ble diskvalifisert og Frankrike, som tapte semifinalen mot Nederland, hadde reist hjem en mulighet til å spille om sølvplassen. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene.

Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920. Hans eldre bror Evert spilte også på laget.

OL-medaljer
-----------

* 1920 Belgias flagg Belgia - Bronse Bronse i fotball (Nederland)

Referanser
----------

1. ↑   transfermarkt.com, Transfermarkt spiller-ID 151863, oppført som Jaap Bulder †[Hentet fra Wikidata]

Eksterne lenker
---------------

* (en) Jaap Bulder – Olympedia Rediger på Wikidata

* (en) Jaap Bulder – Sports-Reference (OL-resultater – arkivert) Rediger på Wikidata

* (en) Jaap Bulder – Transfermarkt Rediger på Wikidata

* (en) Jaap Bulder – WorldFootball.net Rediger på Wikidata

* (en) Jaap Bulder – FootballDatabase.eu Rediger på Wikidata

* (en) Jaap Bulder – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Gate i Quyang
**Quyang** (kinesisk: 曲阳; pinyin: *Qūyáng Xiàn*) er et fylke i provinsen Hebei i Folkerepublikken Kina. Det er administrativt del av byprefekturet Baoding, og har 516 470 innbyggere (1999).

Arealet er på 1 064 km².

Arkeologene har avdekket tydelige spor etter Shang-kulturen i området.

Kulturminner
------------

Det sentrale produksjonsstedet for Ding yao-porselen i landsbyen Jianci (*Jiancicun Dingyao yizhi* 涧磁村定窑遗址) i fylket Quyang ble i 1988 oppført på Folkerepublikken Kinas liste over kulturminner. Dette porselenet var særlig populært under Songdynastiet.

Administrative enheter
----------------------

Quyang består av fire storkommuner og 14 kommuner:

* **Storkommunene** Hengzhou (恒州镇, hovedsete), Lingshan (灵山镇), Yanzhao (燕赵镇), Yangping (羊平镇);
* **Kommunene** Luzhuangzi (路庄子乡), Xiahe (下河乡), Zhuangke (庄窠乡), Xiaomu (孝墓乡), Wende (文德乡), Dongwang (东旺乡), Xiaolin (晓林乡), Dicun (邸村乡), Chande (产德乡), Qicun (齐村乡), Dangcheng (党城乡), Langjiazhuang (郎家庄乡), Fanjiazhuang (范家庄乡), Beitai (北台乡).

Nasjonalgrupper
---------------

Ved folketellingen i 2000 var den nasjonale sammensetningen av befolkningen som følger:

| Nasjonal gruppe | Innbyggere | Andel |
| --- | --- | --- |
| Han | 522 071 | 99,93% |
| Mongoler | 85 | 0,02% |
| Miao | 66 | 0,01% |
| Zhuang | 40 | 0,01% |
| Hui | 27 | 0,01% |
| Andre | 132 | 0,03% |

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Bureau d'enquêtes et d'analyses pour la sécurité de l'aviation civile** (**BEA**; kan oversettes til «Byrået for undersøkelse og analyse av sivil luftfartssikkerhet») er et byrå som er underlagt den franske regjeringen og som er ansvarlig for å undersøke luftfartsulykker og alvorlige luftfartshendelser samt utvikle og iverksette sikkerhetsanbefalinger basert på kunnskap som det har tilegnet seg gjennom disse undersøkelsene.

BEA ble etablert i 1946 og har sitt hovedkontor ved Le Bourget lufthavn i Le Bourget utenfor Paris. Det har 110 ansatte (2011), deriblant rundt 50 etterforskere og tolv etterforskende assistenter. Rémi Jouty er leder for BEA og tiltrådte i 2014. Byrået er underlagt det franske departementet for økologi, bærekraftig utvikling, samferdsel og energi.

BEA-etterforskere følger internasjonale regler og er kompetente til å utrede alle luftfartsulykker som finner sted i fransk luftrom eller på fransk territorium (inkludert oversjøiske departementer og territorier som Fransk Guyana og Martinique), så vel som luftfartsulykker med franske luftfartøy som skjer i et internasjonalt område eller i andre land der de lokale myndighetene ikke starter en teknisk etterforskning. Med franske luftfartøy menes luftfartøy som er registrert, utviklet og/eller bygget i Frankrike (slik som Airbus, ATR, Dassault og Airbus Helicopters). BEA kan på anmodning også bistå utenlandske havarikommisjoner.

Byrået gjennomfører årlig om lag 250 nye undersøkelser av ulykker eller hendelser i sivil luftfart. Blant flyulykkene BEA har gransket finnes Air France Flight 4590, Air France Flight 447, Flash Airlines Flight 604, og Malaysia Airlines Flight 370 (Saint-André-funnene på Réunion).

Se også
-------

* Luftfartssikkerhet
* Bureau d'Enquêtes sur les Accidents de Transport Terrestre
* Bureau d'Enquêtes sur les Événements de Mer

Referanser
----------

1. ↑  "Plan d’accès au BEA Arkivert 20. juni 2015 hos Wayback Machine.." () Bureau d'Enquêtes et d'Analyses pour la Sécurité de l'Aviation Civile. (fr) Besøkt 17. juni 2010.
2. ↑  "header\_logo\_et\_coord.gif Arkivert 21. juni 2011 hos Wayback Machine.." Bureau d'Enquêtes et d'Analyses pour la Sécurité de l'Aviation Civile. Besøkt 17. juni 2010. "Bâtiment 153 200 rue de Paris Zone Sud Aéroport du Bourget 93352 Le Bourget cedex" (fr)
3. 1 2 3  «Mission of BEA» **(engelsk)**. BEA. Arkivert fra originalen 23. september 2015. Besøkt 16. mars 2014.
4. ↑  "Report Incident on 2 May 2009 on approach to Antalya (Turkey) to the Boeing 737-300 registered F-GFUF operated by Europe Airpost." (en) () Bureau d'Enquêtes et d'Analyses pour la Sécurité de l'Aviation Civile. 1. Besøkt 26. mai 2011. "Bureau d’Enquêtes et d’Analyses pour la sécurité de l’aviation civile - Ministère de l’Écologie, du Développement durable, des Transports et du Logement" (fr)
5. ↑  Regler for sivil luftfart, L711-1 (fr)

Eksterne lenker
---------------

* (fr) Offisielt nettsted Rediger på Wikidata

* (en) Bureau d'enquêtes et d'analyses pour la sécurité de l'aviation civile – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** SUDOC
 |
**Nicolaus Magnus «Nico» Widerberg** (født 7. oktober 1960 i Oslo) er en norsk billedkunstner, fortrinnsvis billedhugger og maler.

Widerberg er utdannet ved Statens håndverk- og kunstindustriskole og Statens kunstakademi i Oslo.

Privatliv
---------

Nico Widerberg er sønn av den avdøde maleren Frans Widerberg og bror til Thomas Widerberg. Han er gift med kunstneren Camilla Coucheron, og far til fire barn.

Om kunsten
----------

Widerberg arbeider med skulptur, i stein (blant annet granitt og diabas), bronse og glass, med oljemaleri og med grafikk. Sentralt i Widerbergs kunst står avpersonifiserte menneskeframstillinger, hoder og torsoer. Han arbeider innenfor den klassiske, figurative tradisjon. Han har uttalt at det han prøver å formidle med sitt kunstuttrykk, er en stemning, en opplevelse av tilstedeværelse.

Utstillinger, samlinger og oppdrag
----------------------------------

Nico Widerbergs minnesmerke over ofrene etter terrorangrepene i Norge 2011 er reist 53 steder i Norge, blant annet utenfor Stranda skule på Sotra sør for Bergen. Foto: 2017 
Nico Widerberg har siden debuten i 1984 hatt nærmere 30 separatutstillinger, deltatt på over 40 kollektive utstillinger og hatt over 50 utsmykningsoppdrag, både nasjonalt og internasjonalt. Blant de mest profilerte utsmykningene er monumentene av Thor Heyerdahl og Trygve Lie, utsmykning av Regjeringsbygget, Gardermoen hovedflyplass, Aker Brygge, samt skulpturen «Pillar Man» ved Northumbria University i Newcastle i 2004.

Nico Widerberg er innkjøpt av flere offentlige og private samlinger i inn- og utland, blant annet Losby Gods, Refsnes Gods og Engø Gård. Han er representert med granitt-skulpturen *Tid* ved Kistefos-Museets skulpturpark.

Han har gjentatte ganger hatt separatutstillinger i Galleri Haaken i Oslo med både maleri og skulptur.

Etter terrorangrepene i Norge 22. juli 2011 ble Widerbergs minnesmerke over de omkomne reist 53 steder i Norge, etter en anonym pengegave.

Referanser
----------

1. ↑  «Steinet». 2.4.2012.
2. ↑  Brundtland, Cecilie Malm: *Nicolaus Widerberg*. Labyrinth Press, 2000
3. ↑  Sørheim, Sarah (28.04.2005): «Fra gråstein til oljeeventyr». Dagbladet.no. Lastet ned 01.10.2008
4. ↑  Omtale av prosjektet på Widerbergs nettsider[*død lenke*]
5. ↑  «Refsnes Gods' nettsider - bildegalleri». Arkivert fra originalen 10. desember 2008. Besøkt 1. oktober 2008.
6. ↑  CV, informasjon, bilder og skulpturer på Galleri Haakens nettsider
7. ↑  22. juli-minnesmerke på vei til kommunene NRK 23.06.2012

Eksterne lenker
---------------

* Nico Widerbergs hjemmeside
* Nico Widerberg i listen.no, bilder og utstillingshistorikk
* Nico Widerberg i Scenewebarkivet

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** KulturNav
 |
*Se også: NM i bandy 2012*
**Eliteserien i bandy for herrer 2011/12** var det øverste nivået i norsk bandy sesongen 2011/12. Vinneren av seriespillet, Stabæk, ble kåret til seriemester, og eliteserien var dessuten grunnlaget for sluttspillet om norgesmesterskapet.

De to dårligst plasserte lagene i serien, Mjøndalen og Drammen Bandy, måtte spille kvalifisering mot de to beste lagene i den nest øverste divisjonen, Snarøya og Nordre Sande, om retten til å få spille i eliteserien i 2012/13.

Tabell
------

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Stabæk | 18 | 13 | 2 | 3 | 132–65 | 67 |  **28**  |
| 2 | Solberg | 18 | 11 | 2 | 5 | 101–83 | 18 |  **24**  |
| 3 | Ready | 18 | 10 | 1 | 7 | 74–67 | 7 |  **21**  |
| 4 | Ullevål | 18 | 9 | 1 | 8 | 90–81 | 9 |  **19**  |
| 5 | Sarpsborg | 18 | 8 | 1 | 9 | 99–101 | −2 |  **17**  |
| 6 | Høvik | 18 | 7 | 1 | 10 | 103–123 | −20 |  **13**  |
| 7 | Mjøndalen | 18 | 5 | 3 | 10 | 81–118 | −37 |  **13**  |
| 8 | Drammen Bandy | 18 | 3 | 1 | 14 | 71–113 | −42 |  **7**  |

Kvalifisering til Eliteserien 2012/13
-------------------------------------

**Runde 1**  

25.02.2012 Drammen Bandy 9 – 2 Snarøya (Marienlyst)  

02.03.2012 Mjøndalen 9 – 0 Nordre Sande (Vassenga)  

**Runde 2**  

28.02.2012 Nordre Sande 1 – 8 Drammen Bandy (Marienlyst)  

28.02.2012 Snarøya 3 – 9 Mjøndalen (Snarøyabanen)  


| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Mjøndalen | 2 | 2 | 0 | 0 | 18–3 | 15 |  **4**  |
| 2 | Drammen Bandy | 2 | 2 | 0 | 0 | 17–3 | 14 |  **4**  |
| 3 | Snarøya | 2 | 0 | 0 | 2 | 5–18 | −13 |  **0**  |
| 4 | Nordre Sande | 2 | 0 | 0 | 2 | 1–17 | −16 |  **0**  |

Tredje runde i kvalifiseringen ble strøket, da den ikke ville få innvirkning på tabellen. Mjøndalen og Drammen beholdt dermed plassen i eliteserien. Snarøya og Nordre Sande ble værende i 1. divisjon.

Eksterne lenker
---------------

* Tabell Norges Bandyforbund
* Maratontabell 1946-2011

| * v
* d
* r
Eliteserien i bandy for menn |
| --- |
|  | 
* (..)
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–00
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23

 | Norges flagg |